

**spojená katolícka škola v nitre**

**Kritériá pre prijímanie žiakov do 1. ročníka**

**Gymnázia sv. Cyrila a Metoda**

**v školskom roku 2020/2021**

**Všeobecné štúdium - štvorročné**

**Kritériá** sú vypracované v súlade s rozhodnutím ministra školstva SR o termínoch, organizácii a hodnotení prijímania na vzdelávanie v stredných školách v čase mimoriadnej situácie v školskom roku 2019/2020 podľa § 150 ods. 8, § 161k, č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) zo dňa 29.4.2020, podľa § 62 až § 68 zákona č. 245/2008 a podľa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

Prijímanie žiakov do katolíckych škôl sa uskutočňuje v súlade s Predpismi všeobecného poriadku pre katolícke školy a školské zariadenia Nitrianskej diecézy č. 1012/2014 z 1. októbra 2014.

**I. ZÁKLADNÉ INFORMÁCIE**

**Študijný odbor: 7902 J gymnázium**

Termín konania prijímacej skúšky: **od 19. mája 2020 do 30. júna 2020**

Prerokované na pedagogickej rade: dňa **6. máj 2020**

Forma štúdia: denná

Dĺžka štúdia: 4 roky

Počet miest na prijatie: **56** (2 triedy).

Zriaďovateľ si vyhradzuje právo prijať do každej prvej triedy troch žiakov, ktorí spĺňajú kritériá prijatia, na základe vlastných kritérií.

**II. Kritéria prijímacieho konania**

1. **ZOHĽADNENIE ŠTUDIJNÝCH VÝSLEDKOV** Za prospech na základnej škole budú pridelené preferenčné body podľa známok z koncoročnej klasifikácie z 8. ročníka a z polročnej klasifikácie z 9. ročníka okrem známky 5 – nedostatočný nasledovne:
   1. **Dva povinné predmety:**

Do celkového súčtu budú pridelené body za každú známku samostatne podľa nasledujúceho vzťahu: .

* + Slovenský jazyk a literatúra
  + Matematika

* 1. **Profilové predmety :**

Do celkového súčtu budú pridelené body za každú známku samostatne podľa nasledujúceho

vzťahu: .

Spojená katolícka škola, Farská 19, 949 01 Nitra si určila 3 profilové predmety, ktoré zohľadňujú

zameranie školy:

* prvý profilový predmet: *Anglický jazyk*
* druhý profilový predmet: *Chémia*
* tretí profilový predmet: *Občianska náuka*

* 1. **Doplnkové predmety:**

Do celkového súčtu budú pridelené body za každú známku samostatne podľa nasledujúceho

vzťahu: .

Spojená katolícka škola, Farská 19, 949 01 Nitra si určila doplnkové predmety:

* prvý doplnkový predmet: *Informatika (len za 8.ročník)*
* druhý doplnkový predmet: *Biológia*
* tretí doplnkový predmet: *Dejepis*

1. **ZOHĽADNENIE PROSPECHU**

Ak žiak dosiahol v 8., 7. a 6. ročníku stupeň 1 – výborný zo všetkých predmetov, do celkového hodnotenia sa započíta 5 bodov za každý školský rok.

1. **ĎALŠIE KRITÉRIÁ**

**3.1. Predmetové olympiády**

Predmetová olympiáda sa započítava do celkového hodnotenia, ak sa žiak umiestnil na 1. mieste až 5. mieste v okresnom alebo krajskom kole v 8. ročníku alebo 9. ročníku v olympiáde zo SJL, cudzieho jazyka (ANJ, NEJ, RUJ, SJA, FRJ), DEJ, MAT, FYZ, CHE, BIO, GEG alebo technickej olympiáde a Pytagoriáde.

Za umiestnenie v okresných alebo obvodových kolách predmetových olympiád (po predložení dokladov):

* 5 bodov         za 1. miesto,
* 4 bodov         za 2. miesto,
* 3 bodov         za 3. miesto,
* 2 body           za 4. miesto,
* 1 bod             za 5. miesto

Za umiestnenie v krajských kolách predmetových olympiád (po predložení dokladov):

* 10 bodov       za 1. miesto,
* 8 bodov         za 2. miesto,
* 6 bodov         za 3. miesto,
* 4 body           za 4. miesto,
* 2 body           za 5. miesto.

Za umiestnenie v celoslovenských a vyšších kolách predmetových olympiád (po predložení dokladov):

* 20 bodov       za 1. miesto,
* 15 bodov       za 2. miesto,
* 10 bodov       za 3. miesto,
* 8 bodov       za 4. miesto,
* 6 body           za 5. miesto.
  1. **Vlastné kritérium strednej školy**
* Za vzdelávanie v predmete katolícke náboženstvo v 7.,8. a 9. ročníku sa započíta **30** bodov.
* Za umiestnenie v kolách biblickej olympiády v 8. a 9. ročníku sa po predložení dokladov do celkového hodnotenia započítavajú body:
* Celoslovenské kolo
  1. miesto - 40
  2. miesto - 30
  3. miesto - 20
* Diecézne kolo
  1. miesto - 30
  2. miesto - 20
  3. miesto - 10
* Dekanáte kolo
  1. miesto - 20
  2. miesto - 10
  3. miesto - 4

Body sa započítajú sa za najvyššie dosiahnuté umiestnenie v rámci všetkých kôl olympiády

* Za niektorú z aktivít vo farnosti, potvrdené duchovným správcom farnosti, alebo kňazom, ktorý uchádzača pozná sa započíta maximálne 60 bodov. Body sa udeľujú za zapájanie sa do nasledujúcich aktivít:
* Farské mládežnícke spoločenstvo,
* Pomoc pri organizovaní (animovaní) mládežníckych alebo detských spoločenstiev,
* Pomoc pri organizovaní letných táboroch pre deti a mládež,
* Miništrovanie
* Činnosť v mládežníckych (detských) spevokoloch
* Čítanie pri sv. omšiach
* Hra na organe (inom hudobnom nástroji) počas sv. omší
* Zapájanie sa do koledovania, Dobrej noviny alebo podobných aktivít

1. **V prípade rovnosti bodov budú postupne uplatnené nasledovné kritériá:**

a/ Podľa § 67 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,

b/ získal väčší počet bodov za bod č. 3 Ďalšie kritéria,

c/ dosiahol väčší počet z určeného profilového predmetu školy.

**Vstupné údaje:** vyplnená prihláška na vzdelávanie na strednú školu, prípadne vysvedčenie žiaka, diplomy alebo výsledkové listiny preukazujúce poradie žiaka, prípadne jeho výkon, potvrdenie správcu farnosti, alebo kňaza, ktorý uchádzača pozná.

**III.PODMIENKY PRIJATIA**

Do prvého ročníka štvorročného vzdelávacieho programu v školskom roku 2020/2021 bude prijatý uchádzač, ktorý :

1. získa nižšie stredné vzdelanie, splní kritériá prijímacieho konania a umiestni sa v zozname uchádzačov do 56. miesta vrátane,
2. nie je žiakom inej strednej školy.

Nutnou podmienkou prijatia je písomný súhlas rodičov s katolíckou výchovou na gymnáziu, akoi záväzok žiaka rešpektovať výchovnú líniu a školský poriadok.

Prijatie žiaka, ktorý mal v posledných dvoch ročníkoch štúdia na základnej škole zníženú známku zo správania bude osobitne posúdené riaditeľom školy. Žiadosti o prijatie nemusí riaditeľ v danom prípade vyhovieť.

Uchádzač, ktorý bol prijatý, **musí do 4. júna 2020 doručiť** strednej škole potvrdenie o nastúpení na štúdium na danej škole. V prípade nedoručenia  potvrdenia v stanovenom termíne, bude na uvoľnené miesto prijatý ďalší uchádzač v poradí.

Ak sa na základe potvrdenia o nenastúpení uvoľní miesto na prijatie, bude sa pokračovať v prijímacom konaní podľa poradia zverejneného poradovníka.

**IV.ZÁVEREČNÉ USTANOVENIA**

1. Uchádzač, ktorý má zmenenú pracovnú schopnosť, pripojí k prihláške vyjadrenie všeobecného lekára alebo príslušnej lekárskej posudkovej komisie o schopnosti študovať zvolený študijný odbor, prípadne ho doručí do 30. júna 2020.
2. Uchádzač k prihláške pripojí overený doklad (diplom resp. potvrdenie príslušného nadriadeného školského orgánu alebo organizátora súťaže) o účasti v niektorej z predmetových olympiád. Uchádzač, ktorý tak neurobí, sa posudzuje tak, akoby sa príslušnej predmetovej olympiády nezúčastnil.
3. Riaditeľ školy zverejní zoznam uchádzačov na webovom sídle školy [www.gcm.sk](http://www.gcm.sk) podľa výsledkov prijímacieho konania najneskôr do 29. mája 2020.
4. Žiadosť o preskúmanie rozhodnutia o neprijatí možno podať v zákonnej lehote naDiecézny školský úrad v Nitre prostredníctvom riaditeľa gymnázia.
5. Na základe výsledkov prijímacieho konania riaditeľ školy po prerokovaní v pedagogickej rade školy rozhodne do 15. júna 2020 o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka.

#### V prípade záujmu môžete získať podrobnejšie informácie

#### na telefónnom čísle 0915 205 803 alebo webovom sídle školy www.gcm.sk

V Nitre 6. mája 2020

PaedDr. Peter Buranský Mgr. Radoslav Rusňák

riaditeľ DŠÚ Nitra riaditeľ školy